OpenLLM-France/wikimedia huggingface dataset:
# Europako aitaginarreba

Europako aitaginarreba, XIX. mende amaierako eta XX. mende hasierako bi errege europarrei erreferentzia egiteko erabili izan den sobriquet bat da: Kristian IX.a Danimarkakoa eta Nikolas I.a Montenegrokoa, beren seme-alabek atzerriko printze eta printzesekin izan zituzten ezkontzengatik. Bakoitza botere moderno edo apaleko monarka izateak (eta horrela ezkontzak ez luke mehatxatuko boterearen oreka delikatua) aukera eman zien beren seme-alaba ugarietako batzuk kontinentean zehar aberastasun handiagoko oinordekoekin ezkon zitezen.

## Kristian IX.a Danimarkakoa

Kristian IX.a Danimarkakoren (1818-1906) eta Louise erreginaren (1817-1898) seme-alabek, besteak beste:
* Frederiko VII.a Danimarkakoa (1843-1912)
* Alexandra erregina Erresuma Batukoa (1844-1925) Eduardo VII.a erregearen erregina.
* Jurgi I.a Greziakoa (1845 – 1913)
* Maria Feodorovna enperatriz Errusiakoa (1847-1928) Alexandro III.a enperadorearen enperatriza.
* Thyra Hanoverko printzesa (1853 – 1933), Fidel Augusto printzearekin ezkondu zena.
Kristian IX.ak bere seme-alabak, ume-koinata eta bilobak biltzen zituen Fredensborg eguna deitutakoengatik Fredensborg jauregian, Kopenhageko iparraldean. Kristian eta Louisen bilobak Jurgi V.a Erresuma Batukoa erregea, Nikolas II.a Errusiakoa enperadorea, Konstantino I.a Greziakoa erregea eta Haakon VII.a erregea eta Maud Norvegiako erregina izan ziren.

## Nikolas I.a Montenegrokoa

Nikolas I.a Montenegrokoa (1841-1921) aita izan zen:
* Zorka Montenegrokoa, Petri I.a Serbiakoa erregearekin ezkondu zena.
* Elena Montenegrokoa, Viktor Emanuel III.a Italiako erregearekin ezkondu zena.
* Anna Montenegrokoa, Frantzisko Jose Battenberg-ekoa printzearekin ezkondu zena.
* Bi alaba, anaiekin ezkondu zirenak:
* Anastasia Montenegrokoa, Nikolas Nikolaievitx Errusiakoarekin ezkondu zena George Leuchtenberg-eko dukea dibortziatu ondoren.
* Milica Montenegrokoa, Piotr Nikolaievitx Errusiakoarekin ezkondu zena.

## Erreferentziak

* ↑ Sobriquet bat ezizen bat da, batzuetan onartua, baina sarritan beste batek emana, hori deskriptiboa da. Sobriquet bat izengoiti batetik ezberdintzen da, normalean izen ezagun bat den bezala benetako izen baten ordez erabiltzen dena, azalpenaren beharrik gabe, eta askotan jatorrizko izena baino ezagunagoa bihurtzen da. Sobriquet terminoa izengoitia izan daiteke pertsona, pertsona talde edo leku jakin batentzat.

## Kanpo estekak

* Datuak: Q2893057
# Europako Segurtasun eta Lankidetzako Antolakundea

    "ESKE" hitzak artikulu honetara birzuzentzen du. "Eske" hitzaren beste esanahietarako ikus: Eske (argipena).
Europako Segurtasun eta Lankidetzako Antolakundea (ESLA) edo Europako Segurtasun eta Lankidetzako Erakundea (ESLE) 1975an Helsinkin egin zen ELSKren ondorengoa da (Europako Lankidetza eta Segurtasunari buruzko Konferentzia). 56 estatuk osatzen dute, guztiak Europakoak (Errusia barne), Erdialdeko Asiakoak edo Ipar Amerikakoak dira (Kanada eta Estatu Batuak). Nazio Batuen Erakundeak erakunde ofizialtzat onartzen du.
2005ean lehendakaritza Esloveniak izan zuen, 2006an Belgikak, 2007an Espainiak, eta 2008an Finlandiak.

## Erreferentziak

* ↑ Euskalterm: [Laburtzapenak Hiztegia] [2009]
* ↑ Euskalterm: [Europako Tratatuak Hiztegia] [2014]

## Kanpo estekak

* Datuak: Q81299
* Multimedia: Organization for Security and Co-operation in Europe / Q81299
# Europako Sari Nagusia

Europako Sari Nagusia 2016tik Azerbaijango Baku Street Circuitean ospatzen den 1 Formulako lasterketa da.
Beste bost zirkuitutan ere lehiatu da lasterketa hau: Nürburgringen 12, Valentzian 5, Brands Hatchen eta Jerezen 2 eta Doningtonen 1.

## Emaitzak

| Urtea | Zirkuitoa | Irabazlea | Bigarrena | Hirugarrena |
| 1983 | Brands Hatch | Nelson Piquet | Alain Prost | Nigel Mansell |
| 1984 | Nürburgring | Alain Prost | Michele Alboreto | Nelson Piquet |
| 1985 | Brands Hatch | Nigel Mansell | Ayrton Senna | Keke Rosberg |
| Ez da antolatua izan (1986-1992) |||||
| 1993 | Donington | Ayrton Senna | Damon Hill | Alain Prost |
| 1994 | Jerez | Michael Schumacher | Damon Hill | Mika Häkkinen |
| 1995 | Nürburgring | Michael Schumacher | Jean Alesi | David Coulthard |
| 1996 | Nürburgring | Jacques Villeneuve | Michael Schumacher | David Coulthard |
| 1997 | Jerez | Mika Häkkinen | David Coulthard | Jacques Villeneuve |
| Ez da antolatua izan (1998) |||||
| 1999 | Nürburgring | Johnny Herbert | Jarno Trulli | Rubens Barrichello |
| 2000 | Nürburgring | Michael Schumacher | Mika Häkkinen | David Coulthard |
| 2001 | Nürburgring | Michael Schumacher | Juan Pablo Montoya | David Coulthard |
| 2002 | Nürburgring | Rubens Barrichello | Michael Schumacher | Kimi Räikkönen |
| 2003 | Nürburgring | Michael Schumacher | Juan Pablo Montoya | Rubens Barrichello |
| 2004 | Nürburgring | Michael Schumacher | Rubens Barrichello | Jenson Button |
| 2005 | Nürburgring | Fernando Alonso | Nick Heidfeld | Rubens Barrichello |
| 2006 | Nürburgring | Michael Schumacher | Fernando Alonso | Felipe Massa |
| 2007 | Nürburgring | Fernando Alonso | Felipe Massa | Mark Webber |
| 2008 | Valentzia | Felipe Massa | Lewis Hamilton | Robert Kubica |
| 2009 | Valentzia | Rubens Barrichello | Lewis Hamilton | Kimi Räikkönen |
| 2010 | Valentzia | Sebastian Vettel | Lewis Hamilton | Jenson Button |
| 2011 | Valentzia | Sebastian Vettel | Fernando Alonso | Mark Webber |
| 2012 | Valentzia | Fernando Alonso | Kimi Räikkönen | Michael Schumacher |
| Ez da antolatua izan (2013-2015) |||||
| 2016 | Baku | Nico Rosberg | Sebastian Vettel | Sergio Perez |

## Kanpo estekak

* Datuak: Q7994
* Multimedia: European Grand Prix / Q7994
# Fontenay-le-Comte kantonamendua

Fontenay-le-Comte kantonamendua Frantziako kantonamendu bat da. Vendée departamenduan dago, Loirerria eskualdean. Guztira 32 udalerri ditu eta Fontenay-le-Comte da bere hiriburua.

## Kanpo estekak

* Datuak: Q1725307
# Fontenay-Trésigny kantonamendua

Fontenay-Trésigny kantonamendua Frantziako kantonamendu bat da. Sena eta Marne departamenduan dago, Île-de-France eskualdean. Guztira 33 udalerri ditu eta Fontenay-Trésigny da bere hiriburua.

## Kanpo estekak

* Datuak: Q17622637
# Fontenay-de-Bossery

Fontenay-de-Bossery Frantziako udalerria da Aube departamenduan dagoena, Ekialde Handia eskualdean. 2013an 79 biztanle zituen.

## Demografia
### Biztanleria

2007an Fontenay-de-Bossery udalerrian erroldatutako biztanleak 81 ziren. Familiak 36 ziren, horien artean 8 pertsona bakarrekoak ziren (8 bakarrik bizi ziren gizonak), 12 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 41 etxebizitza zeuden, 36 familiaren etxebizitza nagusia ziren, 3 bigarren erresidentzia ziren eta 2 hutsik zeuden. Etxebizitza guzti hauek 41etxeak ziren. 36 etxebizitza nagusietatik 32 bere jabearen bizilekua ziren, 3 alokairuan okupaturik zeuden eta 1 doan lagata zegoen; 2 etxek bi gela zituzten, 2 etxek hiru zituzten, 7 etxek lau zituzten eta 25 etxek bost zituzten. 26 etxek euren parking plaza propioa zuten azpian. 13 etxetan ibilgailu bat zegoen eta 21 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Fontenay-de-Bossery udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 8 | 70-74 | 0 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 12 | 50-54 | 12 |
| 0 | 45-49 | 4 |
| 4 | 40-44 | 0 |
| 0 | 35-39 | 4 |
| 0 | 30-34 | 0 |
| 0 | 25-29 | 0 |
| 0 | 20-24 | 4 |
| 8 | 15-19 | 4 |
| 0 | 10-14 | 4 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 60 ziren, horien artean 49 aktiboak ziren eta 11 inaktiboak ziren. 49 pertsona aktiboak lanean(26 gizon eta 23 emakume) zeuden.. 11 pertsona inaktiboetatik 4 erretiraturik zeuden eta 7 ikasten zeuden.

### Ekonomia jarduerak

2007an zeuden 5 komertzioetatik, 1 erauzte enpresa zen, 2 ibilgailuen saltze eta konpontze enpresak ziren, 1 garraio enpresa zen eta 1 zerbitzu enpresa zen.
2000. urtean Fontenay-de-Bossery udalerrian 10 nekazaritza-ustiategi zeuden, 860 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q751069
* Multimedia: Fontenay-de-Bossery / Q751069
# Félix Pyat

Félix Pyat (Vierzon, Frantzia, 1810eko urriaren 4a - Saint-Gratien, Seine-et-Oise, Frantzia, 1889ko abuztuaren 3a) frantsesezko idazlea eta politikaria izan zen.

## Bizitza

Le Figaro eta Charivari agerkarietan idatzi ondoren, Revue Britannique aldizkaria zuzendu zuen. Frantziako Alderdi Sozialistako buruzagia zen, baina, familia aberats bateko semea zenez, demokraziako aristokrata deitu zion Proudhon anarkistak. 1849ko matxinada errepublikazalean parte hartu ondoren, Suitzara ihes egin behar izan zuen. 1870ean, Parisa itzuli zen, eta Le combat agerkaria sortu zuen. Urte bereko urriko gertaeretan parte hartzeagatik atxilotu zuten. 1871n, diputatu hautatu zuten Seineko departamenduan eta Parisko Komunako kide izan zen; Komunaren errepresiotik ihes egitea lortu, eta Ingalaterrara erbesteratu zen. 1880. urtean Frantziara itzuli zenean, La commune egunkaria sortu zuen. 1888an, diputatu hautatu zuten Marseillan, ezker muturreko jarrerak izan zituen, eta eztabaida politiko latzak izan zituen Boulanger jeneral eta politikariarekin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Félix Morisseau-Leroy

Félix Morisseau-Leroy (Grand Gosier, 1912ko martxoaren 13a - Miami, 1998ko irailaren 5a) idazle haitiarra eta bertako kreoleraren sustatzailea izan zen.
Poesia eta antzerkia kreoleraz idatzi zituen lehenengo pertsona nabaria izan zen, eta bide horretaz hizkuntzari prestigioa eman zion. Izan ere, ordu arte haren herrialdean literaturarako erabiltzen zen hizkuntza bakarra frantsesa zen, beste herri kolonizatu batzuetan gertatu izan den modu berean. Hain zuzen ere, Ghana eta Senegalgo literatura esparruak suspertzen lagundu zuen, deskolonizazioaren garaian.
1981an Floridara joan zen bizitzera eta bertan geratu zen, haren hizkuntzaren aldeko lanean segitu bazuen ere.

## Bibliografia hautatua

* Plénitudes (1940), poesia.
* Natif-natal, conte en vers (1948), ipuina bertsotan.
* Dyakout (Diacoute) (1951), poesia.
* Wa Kreyon (Antigone) (1953), antzezlana.
* Haitiad and Oddities (1991), poesia.
* Les Djons d'Haiti Tom ("Haitiar kementsuak", 1995).

## Kanpo loturak

* (Ingelesez)"A portrait of the poet"
* Datuak: Q1363088
# Félix Rotaeta

Félix Rotaeta Otegui (Madril, 1942ko apirilaren 1a - Bartzelona, 1994ko azaroaren 23a) espainiar aktorea izan zen, zineman eta antzerkian ibilitakoa. 1965 eta 1973 artean Los Goliardos antzerki taldean ibilitakoa, Las pistolas eleberria eta Del marqués al Ministro, sin pasar por el registro antzezlana idatzi zituen. Gainera, bi film zuzendu zituen: El placer de matar (1987) eta Chatarra (1991).

## Filmografia hautatua

* Los placeres ocultos (1976).
* Tigres de papel (1977).
* ¿Qué hace una chica como tú en un sitio como éste? (1978).
* La escopeta nacional (1978).
* El crimen de Cuenca (1980).
* Pepi, Luci, Bom y otras chicas del montón (1980).
* Gary Cooper, que estás en los cielos (1980).
* Albaniaren konkista (1984).
* Akelarre (1984).
* Tiempo de silencio (1986).
* Soldadito español (1988).
* Justino, un asesino de la tercera edad (1994).
* Atolladero (1995).

## Erreferentziak

* ↑ «Fallece en Barcelona el actor, director y escritor Félix Rotaeta» El País 1994/11/24.
* Datuak: Q5872413
# Félix Murga museo etnografikoa

Felix Murga Museo Etnografikoa Amurrioko Aldai kaleko 5. zenbakian kokatua zen. Itxita dago. 1994ko martxoaren 14ean ireki zituen bere ateak Udalaren eta Foru Aldundiaren arteko lankidetzari esker. Bertan Araba eta Euskal Herriko zeramika tradizio bilduma biltzen da. Museoaren izena Felix Murga Amurrioko apaizaren izenetik datorkio, zeinak “Mision Rescate” eta Aztarna taldeekin batera Euskal zeramikaren testigantzak biltzen aritu zen. Bilduma hau ondoren dohaintzen, lagapenen, erosketen eta indusketen bidez aberastuko delarik.

## Bilduma

Bertan dauden piezek etxeko eta nekazaritza tresna ezberdinak erakusten ditu; elikagaiak gordetzeko (gurin-ontzi, poto, azpilak, etab.); likidoa gordetzeko (pitxerrak eta pitxerilak), mahairako eta apainketarako erabiltzen diren hainbat tresna gehituz bildumari, hala nola, fruta ontziak edo azpilak).
Tresna guzti hauek buztin egosiarekin eginak egongo dira, gehienetan esmaltatua. Hortaz, museoaren helburuen artean dago ere antzinako zeramika teknikak oroitarazi eta berreskuratzea. Izatez, museoan daude Felix Murga apaizak bildutako zeramikazko 160 pieza.

## Erreferentziak

* ↑ «Cerámica Popular Vasca Félix MurgaFelix Murga Euskal Herri-Zeramikar Bilduma | AZTARNA» aztarna.es (Noiz kontsultatua: 2023-11-21).

## Kanpo estekak

* Auñamendi entziklopedia
* Datuak: Q61069823
# Félix Pérez Cardozo (Paraguai)

Félix Pérez Cardozo Paraguaiko udalerri bat da, Guairáko departamenduan kokatua. 159 km²ko azalera du eta 2018ko estimazioen arabera 6156 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q3755437
* Multimedia: Félix Pérez Cardozo (Paraguay) / Q3755437
# Félix Rodríguez de la Fuente

Félix Samuel Rodríguez de la Fuente (Poza de la Sal, Burgos 1928ko martxoaren 14a – Shaktoolik, Alaska, 1980ko martxoaren 14a), Félix Rodríguez de la Fuente izenaz ezaguna, etologo, naturalista eta naturazaletasunaren hedatzailea izan zen, Espainian naturaren defentsaren aldeko aintzindaria, bai eta irratia eta telebistarako dokumentalen egilea ere, horietan guztietan nabariena El Hombre y la Tierra ("Gizona eta Lurra") (1974-1980) dokumetal sail arrakastatsu eta eragin handikoa izan zen. Medikuntzan lizentziatua eta biologian autodidakta, karisma handiko pertsonaia polifazetikoa izan zen: haren eraginak, urteak igaro ahala, iraun egin du. Haren jakintzak falkoneria eta etologiaren hainbat saila bereganatzen zituen, bereziki otsoen inguruko ikerketa eta elkarbizitza.
Belatzak eta hegazti harrapariak hazteko zaletasuna zuen, eta azkenean, ikerketan aritu zen erabat; batez ere animalien ohiturei buruzkoak ikertu zituen.
Bestalde, Rodríguez de la Fuentek espedizionario, Afrikako argazki-safarien gidari, hizlari eta idazle gisa ere jardun zuen, gainera Espainian oraindik naturaren defentsa mugimendurik ez zegoenean herrialde hartako kontzientziazio ekologikoaren alde ere ekin zion. Haren eragina ez zen Espainia mailara mugatu, nazioartean ere emititu diren bere telesailak ehundaka miloika ikusleek ikusi izan dituztela kalkulatu izan da, haietako dokumental batzuk egiteko asmoz aireko filmaketa bat burutzen ari zirela euren aireontziak istripua izan zuenean.
Felix izan zen ADENA Naturaren Babeserako Elkartearen sortzaileetako bat. Gaur egun, elkarte hori WWFren Espainiako atala da.

## Erreferentziak

* ↑ Félix Rodríguez de la Fuenteren mundu harrigarria 14/12/2008 20 minutos, gazteleraz
* ↑ Espainiarrek Rodríguez de la Fuenteri bikaina jartzen diote El Faro de Cantabria egunkaria
* ↑ Félix Rodríguez de la Fuente doktorearen liburuak Cetrero.com

## Kanpo estekak

* (Gaztelaniaz)Félix Rodríguez de la Fuente Fundazioa
* Datuak: Q1710372
* Multimedia: Félix Rodríguez de la Fuente / Q1710372
# Félix Pita Rodríguez

Félix Pita Rodríguez (Bejucal, Habana, Kuba, 1909ko otsailaren 18a - Habana, Kuba, 1990eko urriaren 19a) gaztelaniazko idazlea izan zen.

## Bizitza

Prentsan hasi zen idazten, 1930eko hamarraldiaren bukaeran, eta 1943an El relevo (Erreleboa) olerkia estreinatu zuen. Bere obran, Corcel de fuego (1948, Suzko zaldia) eta Las crónicas: poesía bajo consigna (1961, Kronikak: kontsignapeko olerkigintza) lanetan esaterako, gizarte-arazoekiko konpromisoa ageri du, Fidel Castroren buruzagitzapean 1959an gertaturiko iraultzari lotua bigarrenean. 1971n argitaratu zuen bere liburu nagusia, Historia tan natural (Historia hain naturala). Bertan, hasierako hizkuntza abangoardistari eusten dion arren, herrikoiago ageri da.
Poesiaz gainera, narratiba ere landu zuen, hori ere eduki iraultzaileez eta zehaztasun handiko hizkuntza egiturez osatua; Nicolás Guillének bezala, Kubako herri hizkeraren ezaugarriak eransten dizkio, gainera. 1962an kaleratu zen Cuentos completos (Ipuin guztiak), liburu gisa edo egunkarietan argitaratuak zituen ipuinen bilduma. 1965ean atera zuen Las noches (Gauak) izeneko beste ale bat, eta 1980an bere idazlan guztiak, poesia nahiz hitz lauzkoak, argitaratu zituzten. Harrezkero, bere adina zela-eta, egunkari eta aldizkarietarako lan batzuk bakarrik idatzi zituen noizbehinka.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q8963208
# Félix Ruiz Gabari

Félix Ruiz Gabari (Erriberri, 1940ko uztailaren 14a - Madril, 1993ko otsailaren 11), Gato izengoitiz ezaguna, nafar futbolaria izan zen, erdilari moduan aritzen zena.

## Ibilbidea

| Kluba | Urtea |
| CA Osasuna | 1958-1961 |
| Real Madrid | 1961-1969 |
| Toluca de Santander | 1971 |
* Datuak: Q657583
# Francisco Álvarez-Cascos

Francisco Álvarez-Cascos Fernández (Madril, 1947ko urriaren 1a) espainiar politikari eta ingenieri bat da. Espainiako Alderdi Popularreko kide izan ondoren (1989-2011), alderdi horretako zuzendaritzarekin izandako desadostasunen ondorioz alderdia laga eta bere pertsona ardatz nagusi jarriz Foro Asturias eszisio edo alderdi politiko berria sortu zuen.
* Datuak: Q2349461
* Multimedia: Francisco Álvarez-Cascos / Q2349461
# Francisco de Toledo

Francisco Álvarez de Toledo (Oropesa, 1515eko uztailaren 10a - Escalona, 1582ko apirilaren 21a), izengoitiz El Solón Virreinal deitua, gaztelar aristokrata eta militarra izan zen. 1569ko azaroaren 30etik 1581eko maiatzaren 1era, Peruko bosgarren erregeordea izan zen.
Historialari askoren iritziz, Peruko erregeordeetan garrantzitsuena izan zen, eta erregeorderriaren "antolatzaile gorena", lege-egitura egokia eman baitzion, berrehun urtez herrialdearen administrazioaren oinarria izan zena. Beste batzuentzat, ordea, begiramenik gabeko tirano ankerra izan zen, indigenak neurririk gabe esplotatu zituena, mita lan sistemaren bidez. Izan ere, Inka Inperioko instituzio hori manipulatu zuen, indigenak zilar-meategietan aritzera behartzeko. 1572an, Tupac Amaru I.a, Vilcabambako azken inka, hilarazi zuen.

## Erreferentziak

* ↑ Gómez Rivas, León María. Francisco de Toledo y Figueroa. dbe.rah.es (Noiz kontsultatua: 2024-3-12).
* ↑ Valcárcel, Luis E.. El Virrey Toledo, gran tirano del Perú. Universidad Inca Garcilaso de la Vega, intra.uigv.edu.pe (Noiz kontsultatua: 2024-3-12).

## Kanpo estekak

* Datuak: Q186805
* Multimedia: Francisco de Toledo / Q186805
# Francisco de Rojas Zorrilla

Francisco de Rojas Zorrilla (Toledo, Espainia, 1607ko urriaren 4a - Madril, Espainia, 1648ko urtarrilaren 23a) espainiar dramagilea izan zen.

## Biografia

Pedro Calderón de la Barcaren eskolako kidea izan zen, baina haren bizitzari buruzko oso datu gutxi iritsi dira. Toledoko Unibertsitatean egin bide zituen ikasketak, eta ondoren Madrilen hartu zuen bizilekua. Santiagoko Ordenako kide egin zen 1644an.
Antzerkirako 70 bat obra idatzi zituen, eta antzerki-molde berriak urratu zituen.
Obra nagusiak: Cada cual lo que le toca (Bakoitzari dagokiona); El Caín de Cataluña (Kataluniako Kain); Los encantos de Medea (Medearen xarmak); La vida en el ataúd (Bizitza hilkutxan); Los trabajos de Tobías (Tobiasen lanak); Obligados y ofendidos (Behartuak eta minduak); Donde hay agravios no hay celos (Laidoak direnetan zelorik ez); Del rey abajo, ninguno (Erregeren azpitik inor ez); eta Entre bobos anda el juego (Ergelen artean).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1442310
* Multimedia: Francisco de Rojas Zorrilla / Q1442310
# Francisco de Paula Santander

Francisco José de Paula Santander de Omaña (Villa del Rosario, 1792ko apirilaren 2a - Bogotá, 1840ko maiatzaren 6a) Kolonbiako militar eta politikaria bat izan zen, ezaguna dena independentzia prozesuan parte hartzeagatik hainbat abertzaleren ondoan, besteak beste, Simón Bolivarrekin batera.

## Bibliografia

* Gran Enciclopedia de Colombia. Tomo 2: Historia II. Círculo de Lectores, 1991, Bogotá.
* Biblioteca Fundación Francisco de Paula Santander, 80 Vols. Bogotá, 1988-1993.
* FORERO, Manuel José. Santander, prócer de la Independencia nacional. Bogotá, Imprenta Nacional, 1940. * GARCÍA ORTIZ, Laureano. El general Francisco de Paula Santander. San José de Costa Rica, Imprenta Lehmann, 1940.
* BUSHNELL, David. El régimen de Santander en la Gran Colombia. Bogotá, Universidad Nacional-Tercer Mundo, 1966.
* MORENO DE ÁNGEL, Pilar. Santander. Bogotá, Planeta, 1989.
* ACEVEDO LATORRE, Eduardo. Colaboradores de Santander en la organización de la república. Bogotá. Biblioteca de la Presidencia de la República, 1988.
* PERICO RAMÍREZ, Mario H. Servidor y amigo: Santander. Bogotá, Tercer Mundo, 1972; 2a ed.: Bogotá, Carlos Valencia Editores, 1978.
* GÓMEZ PICÓN, Alirio. Bolívar y Santander. Historia de una Amistad. Bogotá, Editorial Kelly, 1971.
* ORTEGA RICAURTE, Enrique. Bolívar y Santander: Correspondencia. Bogotá, Imprenta del Estado Mayor General, 1940.
* ARCINIEGAS, Germán. Cartas Santander-Bolívar. Bogotá, Fundación Francisco de Paula Santander, 1988-1990.
* DEAS, Malcom; SÁNCHEZ, Efraín. Santander y los ingleses. Bogotá, Biblioteca de la Presidencia de la República, 1991.
* SANTANDER, Francisco de Paula. Memorias. Bogotá, Biblioteca Banco Popular, 1973.
* SANTANDER, Francisco de Paula. Diario. 2á ed.: Bogotá, Editorial Incunables, 1984.
* Pacheco Molina, Luis y Leonardo Molina Lemus. La familia de Santander. Cali, Biblioteca Banco Popular, 1978.
* MORENO DE ÁNGEL, Pilar. Manuel, hijo de una aventura juvenil de Santander. Revista Credencial Historia.(Bogotá - Colombia). Edición 5. Mayo de 1990.
* MONGE, Celiano. Informe del Ministro de Relaciones Exteriores sobre el origen de los descendientes del general Francisco de Paula Santander en Quito. Publicado en el diario El Debate, 3 de mayo de 1940.

## Kanpoko estekak

* Datuak: Q452017
* Multimedia: Francisco de Paula Santander / Q452017
# Francisco de Vitoria Unibertsitatea

Francisco de Vitoria Unibertsitatea (gaztelaniaz: Universidad Francisco de Vitoria) Madrilgo Erkidegoko unibertsitate pribatua da, Pozuelo de Alarcónen campus bat duena.
1993an Kristoren Legionarioek sortu zuten eta 8.200 ikasle inguru ditu.

## Kanpo estekak

* Datuak: Q2495688
* Multimedia: Universidad Francisco de Vitoria / Q2495688